**GDJE IM JE BOG?**

*Želiš li da ova korizma koja počinje na Čistu srijedu ili Pepelnicu bude uistinu za tebe vrijeme odgovora na Isusov poziv: Obratite se – neka ono bude posebno za tebe. Nađi desetak minuta, za početak za sebe….Nađi miran kutak…ove riječi neka ti budu vodić, prepusti se…opusti se….*

“Razderite srca, a ne halje svoje! Vratite se Jahvi, Bogu svome, jer on je nježnost sama i milosrđe, spor na ljutnju, a bogat dobrotom, on se nad zlom ražali (Joel 2,13)”.

Prečesto naglasak stavljamo na vanjštinu, na običaje. Bitno je ono št se nalazi u našoj nutrini, u našem umu, srcu. Običaji su tek lijepi omot, potrebno ga je odmotati da bismo otkrili sadržaj.

Pogledaj plod oraha – potrebno je razbiti ljusku (običaj) da bi se doprlo do slasnog ploda koji se krije iza ljuske.

Otkriti kakav je moj Bog…osjetiti njegovo milosrđe, dobrotu, sažalnost cilj je našeg hoda kroz korizmeno vrijeme.

*Ostani još malo u tišini…slušaj Boga…osjeti njegovu dobrotu, milosrđe i ljubav.*